પ્રાથમિક વિગતો અનુસાર આમાંથી મોટા ભાગના કર્મચારીઓ ફેક્ટરીમાં ઘણા સમયથી કામ કરે છે. જોકે ફેક્ટરીમાં ક્યો ગેસ લીકેજ થયો છે તે હજી જાણી શકાયું નથી. જે કર્મચારીઓની હાલત સામાન્ય છે તેમને હોસ્પિટલમાંથી રજા આપવામાં આવી છે. ત્યારે હાલ આ ઘટના કેમ બની તે અંગે પણ તપાસ ચાલી રહી છે. જેથી કરીને આવનારા સમયમાં આવી ઘટનાઓને થતી અટકાવી શકાય. વધુમાં ફેક્ટરીમાં ગેસ ગળતર થયું છે તે જાણીને કર્મચારીઓના પરિવારજનો પણ હોસ્પિટલ ખાતે દોડી આવ્યા હતા. આ બનાવ બાદ વેરાવળ પોલીસ સ્ટેશનનો સ્ટાફ ફેક્ટરી તેમજ હોસ્પિટલ પહોંચી ગયો હતો અને તપાસ શરૂ કરી હતી. પોલીસ અધિકારીઓના જણાવ્યા મુજબ આ બનાવ અંગે એફએસએલની મદદ લેવામાં આવશે અને જવાબદાર અધિકારીઓ સામે કાર્યવાહી કરવામાં આવશે.